હોળીના ઉત્સવનું પગેરું બતાવતાં ઠેઠ હિરણ્યકશ્યપ સુધી સભાને લઈ ગયા. હિરણ્યકશ્યપ ભગવાન વિષ્ણુનો દુશ્મન. તેનો પુત્ર પ્રહ્લાદ ભગવાનનો પરમ ભક્ત. તેને શિક્ષારૂપે ખૂબ જ ગરમ સ્તંભને ભેટવા કહ્યું. ભગવાન સર્વત્ર છે તે બતાવવા પ્રહ્લાદ સ્તંભને ભેટે છે અને ત્યારે ભક્તને બચાવવા ભગવાન નરસિંહરૂપે જન્મ લે છે તે વિગતે સંગીતની સુરાવલીમાં સમજાવ્યું. પ્રહ્લાદની ફોઈ હોલિકા તેને લઈને ચિતામાં પ્રવેશે છે. હોલિકા બળી જાય છે, જ્યારે પ્રહ્લાદને પ્રભુ બચાવી લે છે અને ત્યારે લોકો રંગ, ગુલાલ ઉડાવી ઉત્સવ મનાવે છે, જેમની પાસે રંગ, ગુલાલ નહોતા તેઓ ધૂળ અને કાદવથી તેમનો આનંદ વ્યક્ત કર્યો. આમ હોળી અને ધુળેટીનો ઉત્સવ અસ્તિત્વમાં આવ્યો.